Komisijos reglamentas (EB) Nr. 676/2003
2003 m. balandžio 14 d.
iš dalies pakeičiantis Reglamentą (EB) Nr. 1334/2001 dėl laikino leidimo naudoti naują pašarų priedą
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Reglamentu (EB) Nr. 1756/2002 [2], ypač į jos 3 ir 9r straipsnius,
kadangi:
(1) 2001 m. liepos 2 d. Komisijos reglamentu (EB) Nr. 1334/2001 dėl laikino leidimo naudoti naują pašarų priedą [3] laikinai leista naudoti kalio diformato priedą kaip gyvūnų mitybos priedą, atsižvelgiant į tame reglamente nustatytus reikalavimus.
(2) Direktyva 70/524/EEB reikalaujama, kad augimą skatinančioms medžiagoms išduodami leidimai turi būti susieti su asmeniu, atsakingu už jų išleidimą į apyvartą.
(3) Komisijai buvo pranešta, kad pasikeitė asmuo, atsakingas už kalio diformato priedo išleidimą į apyvartą, ir kad nuo šiol šis asmuo yra "BASF Aktiengesellschaft".
(4) Asmuo, atsakingas už šio priedo išleidimą į apyvartą, siekdamas gauti leidimą pašaruose naudoti didesnį didžiausią leistiną priedo kiekį, pateikė naujų duomenų.
(5) Gyvūnų mitybos mokslinis komitetas, atsižvelgdamas į naujus naudojimo reikalavimus, pareiškė palankią nuomonę dėl šio priedo saugos.
(6) Todėl atitinkamai reikėtų iš dalies pakeisti Reglamentą (EB) Nr. 1334/2001.
(7) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1334/2001 priedas pakeičiamas šio reglamento priedu.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. balandžio 14 d.